แรงขายทำกำไรกด SET ปิดเช้าลบ 3.5 จุด GPSC ซื้อขายสูงสุด 1.7 พันลบ.
แรงขายทำกำไรกด SET ปิดเช้าลบ 3.5 จุด GPSC ซื้อขายสูงสุด 1.7 พันลบ. โดยดัชนีปิดตลาดเช้านี้ที่ระดับ 1,727.73 จุด ลดลง 3.50 จุด หรือ 0.20 จุด มูลค่าการซื้อขาย 2.72 หมื่นล้านบาท
8 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,727.73 จุด ลดลง 3.50 จุด หรือ 0.20 จุด มูลค่าการซื้อขาย 2.72 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้แกว่งตัวในกรอบทางลง เช่นเดียวกับตลาดหุ้นในภูมิภาคเอเชียที่เช้านี้ต่างย่อตัวลงกัน คาดว่าจะเป็นการขายล็อกกำไรไว้ก่อน หลังจากที่ตัวเลขเศรษฐกิจภาคแรงงานของสหรัฐฯออกมาดีกว่าตลาดคาดไว้ ทำให้อาจจะมีการชะลอการปรับลดอัตราดอกเบี้ยของธนาคารกลางสหรัฐ (เฟด) แต่ตลาดฯยังมองแนวโน้มที่เฟดจะปรับลดอัตราดอกเบี้ยยังเป็นไปได้อยู่ ซึ่งก็ต้องรอลุ้นในการประชุมปลายเดือนก.ค.นี้
ส่วนบ้านเราให้ติดตามความคืบหน้าของการจัดตั้งรัฐบาลต่อไป ซึ่งหลังการตั้งรัฐบาลแล้วก็ให้จับตานโยบายการกระตุ้นเศรษฐกิจ
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังย่อตัวลง จากการเผชิญแรงขายทำกำไร พร้อมให้แนวรับ 1,720 จุด ส่วนแนวต้าน 1,735 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC     มูลค่าการซื้อขาย  1,683.45 ล้านบาท ปิดที่  74.00 บาท เพิ่มขึ้น  0.75 บาท
PTTGC    มูลค่าการซื้อขาย  1,079.42 ล้านบาท ปิดที่  61.75 บาท ลดลง   1.00 บาท
GULF     มูลค่าการซื้อขาย    953.36 ล้านบาท ปิดที่ 126.50 บาท เพิ่มขึ้น  1.00 บาท
CPF      มูลค่าการซื้อขาย    819.46 ล้านบาท ปิดที่  30.25 บาท เพิ่มขึ้น  0.25 บาท
CPALL    มูลค่าการซื้อขาย    771.39 ล้านบาท ปิดที่  86.25 บาท ลดลง   0.25 บาท